Συντεταγμένες: 41°38′44″N 26°10′53″E﻿ / ﻿41.64556°N 26.18139°E﻿ / 41.64556; 26.18139

Ο **Πεντάλοφος** είναι χωριό της Περιφερειακής Ενότητας Έβρου στη Θράκη.

Γεωγραφία - Ιστορία
-------------------

Ο Πεντάλοφος βρίσκεται στον βόρειο Έβρο και τα σύνορα της Ελλάδας με τη Βουλγαρία, σε απόσταση περίπου 28 χλμ. Δ.-ΒΔ. από την Ορεστιάδα. Ο Πεντάλοφος έχει υψόμετρο 271 μέτρα από την επιφάνεια της θάλασσας, σε γεωγραφικό πλάτος 41,6435016535 και γεωγραφικό μήκος 26,1800289026. Το χωριό είναι χτισμένο πάνω σε πέντε λόφους στους οποίους οφείλει και το όνομά του. Παλαιότερα ονομαζόταν *Μπες Τεπέ* (τουρκικά πέντε λόφοι). Φημολογείται ότι η καταγωγή των κατοίκων είναι από την Κωνσταντινούπολη. Στην περίοδο της οθωμανικής αυτοκρατορίας (έως τη δεκαετία του 1920) υπήρξε έδρα δημαρχίας όπου υπαγόταν η Ασπάλω, η Παλαίστρα, το Δρέπανο, η Μπάρα και η Γυαλιά.

Ανήκει στον δήμο Ορεστιάδας, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα "Καλλικράτης". Το χωριό είχε πληθυσμό 510 κατοίκους (2011) ενώ στην αντίστοιχη του 2001 είχε 665. Κατά τη διοικητική διαίρεση της Ελλάδας με το σχέδιο "Καποδίστριας", μέχρι το 2010, ο Πεντάλοφος ανήκε στο Τοπικό Διαμέρισμα Πενταλόφου, του πρώην Δήμου Τριγώνου του Νομού Έβρου.

Απογραφές πληθυσμού
-------------------

Οι απογραφές πληθυσμού μετά τον Β' Παγκόσμιο πόλεμο είναι:

| Έτος | Πληθυσμός |
| --- | --- |
| 1951 | 1.363 |
| 1961 | 1.615 |
| 1971 | 1.091 |
| 1981 | 885 |
| 1991 | 931 |
| 2001 | 665 |
| 2011 | 345 |

Εκδηλώσεις
----------

Κάθε καλοκαίρι ο Πνευματικός Σύλλογος Νέων Πενταλόφου, διοργανώνει πολιτιστική εβδομάδα για τους απόδημους με μεγάλη ποικιλία εκδηλώσεων. Στις δραστηριότητες του Συλλόγου, συμπεριλαμβάνονται τράπεζα αίματος, πλούσια βιβλιοθήκη, χορευτικό συγκρότημα και λαογραφική συλλογή που στεγάζεται στο παλιό σχολείο. Επίσης την περίοδο της Αποκριάς ο Σύλλογος αναβιώνει το έθιμο του Μπέη.

Αρχαιολογικά ευρήματα
---------------------

Στον Πεντάλοφο βρέθηκε θαμμένος κάτω από τους τύμβους (τούμπες) ένας αρχαίος πολιτισμός. Το 1993, στη θέση Τρεις Τούμπες, η εφορία αρχαιοτήτων άρχισε τις πρώτες ανασκαφές. Στους τύμβους αυτούς βρέθηκαν τρεις τάφοι της υστεροελληνικής εποχής. Ο πρώτος αποδείχτηκε κενοτάφιο και αποτελεί ως στιγμής το μοναδικό κενοτάφιο που βρέθηκε στην περιοχή της Θράκης με νεκρικές προσφορές, πυρές, αγγεία και πιθάρια. Στο δεύτερο τύμβο βρέθηκε λιθοσωρός με ανθρώπινο σκελετό, πυρά και θραύσματα αγγείου. Ο τάφος τοποθετείται χρονικά στην υστεροελληνιστική εποχή. Στον τρίτο χαμηλό ταφικό τύμβο, που βρέθηκε συλημένος αποκαλύφθηκε λιθοσωρός που κάλυπτε μικρό τετράπλευρο λαξευμένο τάφο. Στο εσωτερικό τον τάφου βρέθηκαν υπολείμματα από την καύση του νεκρού και ένα σπάνιο ασημένιο διώβολο του Σπαραδόκου αδελφού του βασιλιά των Οδρυσσών Σιτάλκη, που χρονολογείται στα 445 – 435 π.Χ. και ακόμη αρκετά αντικείμενα, όπως τετράδραχμα κ.λ.π. 

Τα ευρήματα αυτά έχουν τεράστια σημασία και περισσότερο τα νομίσματα, γιατί αποδεικνύουν ότι την εποχή που οι Αθηναίοι έχτιζαν την Ακρόπολη, οι Θράκες χρησιμοποιούσαν το ελληνικό αλφάβητο και είχαν αναπτύξει οικονομικές συναλλαγές με την Αθήνα και άλλες πόλεις - κράτη.

Τουρισμός
---------

Στον Πεντάλοφο βρίσκεται το μεγαλύτερο εκτροφείο άγριων θηραμάτων στην Ελλάδα, το Ευρωθήραμα, όπου ζαρκάδια, ελάφια, αγριογούρουνα, λαγοί, πέρδικες, και φασιανοί, αναπαράγονται σε μεγάλους αριθμούς και εμπλουτίζουν βιότοπους και κυνηγετικές περιοχές. Τμήμα του χώρου είναι επισκέψιμο και παρέχει τη δυνατότητα παρατήρησης των ζώων στο φυσικό τους περιβάλλον.Στο Ευρωθήραμα υπάρχουν ξενώνες, εστιατόριο, πισίνα και ειδικά διαμορφωμένα μονοπάτια για να απολαμβάνουν οι επισκέπτες περιπάτους στη φύση.

Παραπομπές
----------

1. ↑  *Εγκυκλοπαίδεια Πάπυρος Λαρούς Μπριτάννικα*. **48**. Εκδοτικός Οργανισμός Πάπυρος. 1996. σελ. 242.
2. ↑  «Πώς λεγόταν τα χωριά του Έβρου πριν τη σημερινή τους ονομασία ;;; | InEvros.gr». *web.archive.org*. 21 Απριλίου 2019. Αρχειοθετήθηκε από το πρωτότυπο στις 21 Απριλίου 2019. Ανακτήθηκε στις 11 Ιουνίου 2022. CS1 maint: Unfit url (link)
3. ↑  «Έβρος». *www.evrostour.gr*. Αρχειοθετήθηκε από το πρωτότυπο στις 9 Απριλίου 2016. Ανακτήθηκε στις 9 Οκτωβρίου 2015.
4. ↑  «ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10490 (σελ. 16 του pdf)
5. ↑  «ΕΕΤΑΑ-Διοικητικές Μεταβολές των Οικισμών». *www.eetaa.gr*. Ανακτήθηκε στις 11 Ιουνίου 2022.
6. ↑   *Πληθυσμός της Ελλάδος κατά την απογραφήν της 7ης Μαρτίου 1951*, σελ. 55 του pdf. Αρχειοθετήθηκε από το πρωτότυπο στις 2013-05-14. .
7. ↑   *Πληθυσμός της Ελλάδος κατά την απογραφήν της 19ης Μαρτίου 1961*, σελ. 60 του pdf. .
8. ↑   *Πληθυσμός της Ελλάδος κατά την απογραφήν της 14ης Μαρτίου 1971*, σελ. 59 του pdf. .
9. ↑   *Πραγματικός πληθυσμός της Ελλάδος κατά την απογραφή της 5 Απριλίου 1981*, σελ. 70 του pdf. .
10. ↑   *Πραγματικός πληθυσμός της Ελλάδος κατά την απογραφή της 17 Μαρτίου 1991*, σελ. 75 του pdf. .
11. ↑   *Πραγματικός πληθυσμός της Ελλάδος - Απογραφή 2001*, σελ. 77 του pdf. .
12. ↑  «ΠΕΝΤΑΛΟΦΟΣ-ΕΒΡΟΥ Το έθιμο του Μπέη». Αρχειοθετήθηκε από το πρωτότυπο στις 7 Ιανουαρίου 2015.
13. ↑  Hope, Kerin (2009-09-05). «Trigono’s archaeological treasure». *Financial Times*. ISSN 0307-1766.. Ανακτήθηκε στις 2015-10-09.
14. ↑  «Ταφικοί Τύμβοι Πενταλόφου». [*νεκρός σύνδεσμος*]
15. ↑  «ΠΕΝΤΑΛΟΦΟΣ-ΕΒΡΟΥ Το έθιμο του Μπέη». Αρχειοθετήθηκε από το πρωτότυπο στις 7 Ιανουαρίου 2015.
16. ↑  «ΕΥΡΩΘΗΡΑΜΑ / ΠΕΝΤΑΛΟΦΟΣ». [*νεκρός σύνδεσμος*]
17. ↑  «Εκτρέφοντας άγρια θηράματα». Αρχειοθετήθηκε από το πρωτότυπο στις 25 Οκτωβρίου 2015.
18. ↑  «Μεγαλώνει... γερά καπριά!». Αρχειοθετήθηκε από το πρωτότυπο στις 5 Οκτωβρίου 2015.

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Ορεστιάδας |
| --- |
|  |
| Δημοτική ενότητα Βύσσας | 
* Καβύλη
* Καστανιές
* Νέα Βύσσα
* Ρίζια
* Στέρνα
 |
|  |
| Δημοτική ενότητα Κυπρίνου | 
* Αμμόβουνο
* Γαλήνη\*
* Ζώνη
* Μικρά Δοξιπάρα
* Κέραμος
* Κυπρίνος
* Φυλάκιο
* Χελιδώνα
 |
|  |
| Δημοτική ενότητα Ορεστιάδος | 
* Αμπελάκια
* Βάλτος
* Θούριο
* Λεπτή
* Μεγάλη Δοξιπάρα
* Νέος Πύργος
* Νέο Χειμώνιο
* Νεοχώρι
* Ορεστιάδα
* Παλαιά Σαγήνη
* Παταγή
* Σάκκος
* Χανδράς
 |
|  |
| Δημοτική ενότητα Τριγώνου | 
* Άρζος
* Δίκαια
* Δίλοφος
* Ελαία
* Θεραπειό
* Καναδάς
* Κόμαρα
* Κριός
* Μαράσια
* Μηλέα
* Ορμένιο
* Πάλλη
* Πεντάλοφος
* Πετρωτά
* Πλάτη
* Πτελέα
* Σπήλαιο
 |
|  |
| 
* Έδρα: Ορεστιάδα
* \*(Οικισμοί με μη μόνιμο πληθυσμό)
 |

 |